सुबह में सबसे पहले माले समर्थक ही शहर के जेपी चौक पर पहुंचे। माले समर्थक पेट्रोल, डीजल व गैस की कीमत में बढ़ोतरी, पत्रकार, बुद्विजीवी व मानवाधिकार कार्यकर्ताओं की हो रही गिरफ्तारी का विरोध जताया। बढ़ी हुई कीमत को वापस लेने की मांग की गई। इसके लिए शहर में मार्च निकाला। मार्च का नेतृत्व माले केन्द्रीय कमेटी के सदस्य नैमुद्दीन अंसारी, पूर्व विधायक अमरनाथ यादव ने किया। पूर्व विधायक ने कहा कि बड़े-बड़े वादे के साथ सरकार खोखली साबित हो रही है। गरीब और गरीब होते जा रहे हैं। पूंजीपतियों की पूंजी और बढ़ रही है। किसान आत्महत्या कर रहे हैं।